MALEE ปรับเป้ารายได้ปีนี้โตเป็น 20% มั่นใจ 3 ปีโตแตะหมื่นล้าน
MALEE ปรับเป้ารายได้ปีนี้โตเป็น 20% จากเดิมคาดโต 15% รับตลาดน้ำผลไม้ฟื้นตัว มั่นใจ 3 ปีโตแตะหมื่นล้าน โดยอยู่ระหว่างศึกษาขยายธุรกิจในอาเซียนเพิ่ม
12 ก.ค. 2559

บริษัทมาลีกรุ๊ป จำกัด (มหาชน) หรือ MALEE ระบุว่า บริษัทปรับเป้ารายได้ปี 59 เป็นเติบโต 20% จากเดิมคาดว่าจะเติบโตราว 15% เนื่องจากตลาดน้ำผลไม้ฟื้นตัวได้ดีขึ้น ขณะที่บริษัทจะทยอยวางตลาดสินค้าใหม่ 3 รายการในครึ่งปีหลังเพื่อกระตุ้นยอดขาย พร้อมคงเป้าหมายผลักดันรายได้ในช่วง 3 ปีให้เติบโตอย่างต่อเนื่องแตะ 1 หมื่นล้านบาทภายในปี 61 ทั้งจากตลาดในประเทศและต่างประเทศ ซึ่งขณะนี้บริษัทอยู่ระหว่างการศึกษารูปแบบการขยายธุรกิจเพิ่มเติมในอาเซียนที่คาดว่าจะมีความคืบหน้าในช่วงปลายปีนี้